stanford-oval/wikipedia huggingface dataset:
עמנואל גיל-אב

| --- | --- |

 לידה:  7 באוגוסט 1916 פנזה, האימפריה הרוסית רוסיה
 פטירה:  24 במרץ 1996 (בגיל 79) רחובות, ישראל ישראל
 תאריך עלייה:  1928
 עיסוק:  כימאי אורגני
 מקום לימודים:  אוניברסיטת שטרסבורג  מכון ויצמן למדע
 מנחה לדוקטורט:  ארנסט דוד ברגמן
 מוסדות:  מכון ויצמן למדע
 פרסים והוקרה:  מדליית הכיראליות (1991)
 תרומות עיקריות
 הפרדה כרומטוגרפית של אננטיומרים, חקר הנפט, בחינת חיים מחוץ לכדור הארץ, ארכאולוגיה מדעית
 
עמנואל גיל-אב (לעיתים: גילאב; 7 באוגוסט 1916 – 24 במרץ 1996) היה כימאי אורגני ישראלי ופרופסור בפקולטה לכימיה במכון ויצמן למדע, נודע כמומחה עולמי לחקר הכיראליות והיה חתן מדליית הכיראליות הראשונה (1991).
ראשית חייו

עמנואל גיל-אב נולד בפנזה שבאימפריה הרוסית, בשם עמנואל צימקין, בן לשפרה גיטל (לבית גרינבלט) וישראל דב צימקין, אח צעיר להדסה. אביו, שהיה רופא, נפטר בצעירותו, ועמנואל יחד עם אמו ואחותו עברו למרכז אירופה שם התאחדו עם קרוביהם. ב-1928 עלו לארץ ישראל ועמנואל החל את לימודיו בגימנסיה העברית "הרצליה". לימים אחותו עברה לארצות הברית, שם הקימה את משפחתה. היא נפטרה בגיל 103.
דרכו האקדמית

עם סיום לימודיו התיכוניים, הוא נסע לצרפת והחל בלימודי כימיה של הנפט במכון לכימיה של אוניברסיטת שטרסבורג. כשהשלים את לימודיו אלה, זכה במלגה ולמד בבית הספר הגבוה ללימודי נפט בשטרסבורג. מעט לפני הפלישה הנאצית לצרפת ב-1940, הוא הצליח להימלט לבריטניה בדרך עקלקלה והצטרף למעבדות גרוסבנור, שם עבד לצדם של ארנסט דוד ברגמן וחיים ויצמן בנושא של הפיכת חומרים לא-ארומטיים והידרוארומטיים לחומרים ארומטיים.
ב-1946 שב לארץ ישראל בהזמנתם של ויצמן וברגמן, והצטרף למכון זיו כתלמידו של ברגמן. במהלך לימודיו הפך מכון זיו למכון ויצמן למדע, וב-1951 הוענק לו תואר הדוקטור בתום עבודתו על מיצוי פניצילין והידרוגנציה של אוקסזולידין. ב-1952 עברת את שמו לגיל-אב.
ב-1969 הועלה לדרגת פרופסור חבר וב-1978 היה לפרופסור מן המניין.
מחקר > אפיון פצלי שמן

בראשית דרכו כחוקר עצמאי, הוא קידם יחד את הספקטרוסקופיה באינפרה-אדום ככלי שימושי לאפיון של חומרים הטרוציקליים הכוללים קבוצות קרבוניליות, חנקן וקשרי מימן. אולם בעת ההיא, ישראל סבלה ממחסור בדלק, והדבר הוביל אותו לכיוון מחקרי חדש, חקר מאגרי פצלי השמן הלאומיים.
יחד עם עמיתיו, הוא עודד את השימוש בספקטרומטריית מסה וכרומטוגרפיית גז לצורך אפיון, הפרדה ואנליזה איכותית וכמותית של פצלי שמן לשם הפקת תוצרי ארומטיזציה של פחמימנים פרפיניים. עבודתו בנושא כרומטוגרפיית גז "מוכספת" (argentation chromatography (אנ')) הפכה לאבן דרך בפיתוח של כרומטוגרפיית קומפלקסציה; זוהי שיטה של כרומטוגרפיית שכבות דקות, שבה סיליקה המצופה בכסף חנקתי משמשת לצורך הפרדה בין נגזרות שומניות ציס וטרנס.
מחקר > הפרדה אננטיומרית

ב-1964 עבר לחקור הפרדה בין אננטיומרים, שהייתה ידועה בתור בעיה פתוחה בכימיה. גיל-אב שאף לבצע זאת באמצעות כרומטוגרפיית גז, ואף הציע מודל בן ארבעה עקרונות הנדרש לצורך ביצוע ההפרדה:
קיומן של אינטראקציות חזקות, כגון אינטראקציות פאי-פאי, קשרים קוולנטיים-קואורדינטיביים וקשרי מימן, על מנת לייצר דיאסטריאומרים קצרי-חיים.
קרבה גבוהה של הקשרים לפחמנים הא-סימטריים המתאימים.
יותר מקשר יחיד על מנת למנוע סיבוב חופשי, ולהגדיל את האינטראקציה בין מולקולות סמוכות של הממס והמומס.
צמצום של הצורונים שאינם תורמים לתהליך ההפרדה ואשר מונעים קרבה בין הפחמנים הא-סימטריים.
למרות המודל הפשוט שיצר, רק ב-1966 הצליח בביצוע ראשון של הפרדה אננטיומרית, יחד עם בנימין פייבוש ורוזיטה שרל-סיגלר. הגילוי הכה גלים בקהילה המדעית והקנה לגיל-אב את תהילתו; השיטה קנתה לה ברבות השנים אחיזה גם בתחומים נוספים, בפרט במדעי החיים ובפרמצבטיקה.
מחקר > חיים מחוץ לכדור הארץ

ב-1967 הוזמן גיל-אב לכהן כפרופסור אורח באוניברסיטת יוסטון. על בסיס ניסיונו בהפרדת אננטיומרים, הוא סייע לסוכנות החלל האמריקאית בהתאמה ובהכנה של השיטות שפיתח לצורך בחינת חומר פחמני, במטרה להבין אם הוא חי או דומם. ב-1969 בחן גיל-אב במעבדתו דוגמאות קרקע שהובאו מהירח על ידי צוות משימת אפולו 11 במטרה לבחון קיומם של חיים על הירח. ב-1975 השתתף בתכנון ניסוי לבדיקת חיים על מאדים במסגרת תוכנית ויקינג.
מחקר > ארכאולוגיה מדעית

ב-1980 בחן גיל-אב יחד עם עמיתיו וולפי טראוב וסטיב ויינר את המגילות הגנוזות במטרה לברר אם נשקף להן נזק. הייתה זו ראשיתו של המחקר הארכאולוגי במכון ויצמן, שסביבו התגבשה היחידה לארכאולוגיה מדעית אותה ייסד ויינר.
ערוב ימיו

לאחר שחלה במחלה קשה, נפטר גיל-אב במרץ 1996, מעט לפי יום הולדתו ה-80, ונטמן בבית העלמין בעירו רחובות. לאחר פטירתו נערך לכבודו כנס במכון ויצמן, ומאמרו האחרון התקבל לפרסום ללא הערות ועריכות.
חייו האישיים

בשנות ה-50 גיל-אב היה נשוי תקופה קצרה לעיתונאית לויה רוקח, בתו הבכורה של ראש עיריית תל אביב והשר ישראל רוקח.
לאורך חייו היה ידוע כהומניסט ושוחר תרבות.
פרסים והוקרה

פרס ברגמן לכימיה (1977)
מדליית צבט של האקדמיה הלאומית הסובייטית למדעים (1980)
מדליית הכיראליות (1991)
לקריאה נוספת

Volker Schurig, On the Centenary of Emanuel Gil-Av, Former Professor of the Weizmann Institute of Science and Pioneer of Enantioselective Chromatography. Israel Journal of Chemistry, 2016.
הערות שוליים

↑  מסמכי ההתאזרחות של שפרה גיטל צימקין, באתר ארכיון המדינה, ‏1934
1 2 3 4 5 6 7 8  Volker Schurig, On the Centenary of Emanuel Gil-Av, Former Professor of the Weizmann Institute of Science and Pioneer of Enantioselective Chromatography, Israel Journal of Chemistry, ‏2016
↑  Hadassah "Dassa" Zimkin Oppenheimer, Dignity
1 2 3  Nelu Grinberg, Emanuel Gil-Av (1916–1996): A Man With a Legacy, Chirality, ‏1998
↑  העלאות במכון וייצמן, מעריב, 18 באוגוסט 1969
↑  העלאות בדרגה במכון וייצמן, מעריב, 23 בינואר 1978
↑  שרגא מילשטיין, האיש הקובע איכות הנפט הישראלי, זמנים, 4 בנובמבר 1955
↑  מדעני מבון וייצמן, מסתערים' על האבן הביטומינית, מעריב, 27 בפברואר 1975
↑  נפתחה עונת תשט"ז במועדון המסחרי בתל אביב, חרות, 17 באוקטובר 1955
↑  היש חומר חי על הירח?, מעריב, 5 בינואר 1969
↑  אברהם פלג, מדען ישראלי יסייע לנסיון לגלות חיים על המאדים, מעריב, 8 במאי 1975
↑  מכון וייצמן בדק מצב המגילות הגנוזות, מעריב, 22 ביולי 1980
↑  Dor - S.Weiner, Tel Dor Excavation Project
↑  למשפחת רוקח שפע ברכות לנשואי לויה עם ד"ר עמנואל גילאב, הַבֹּקֶר, 12 בפברואר 1954
| --- | --- |
ערך טוב: 
| --- | --- |
בקרת זהויות :  NLI: 987007261600605171  GND: 1067815058  ISNI: 0000 0004 0289 3324  VIAF: 241685640   WorldCat (עם VIAF): 241685640
מיינרד פרגוסון

| --- | --- |

 לידה:  4 במאי 1928 מונטריאול, קוויבק, קנדה 
 פטירה:  23 באוגוסט 2006 (בגיל 78) ונטורה, קליפורניה, ארצות הברית 
 שם לידה:  Walter Maynard Ferguson 
 מוקד פעילות:  קנדה 
 תקופת הפעילות:  מ-1939 
 מקום לימודים:  קונסרבטואר למוזיקה של קוויבק במונטריאול, תיכון מונטריאול 
 סוגה:  ג'אז, ג'אז פיוזן, הארד בופ 
 שפה מועדפת:  אנגלית 
 כלי נגינה:  פלוגלהורן, סקסופון סופרן, חצוצרה, בריטון (כלי נגינה) 
 חברת תקליטים:  אפקס רקורדס, קולומביה רקורדס, EmArcy 
 פרסים והוקרה:  פרס איש המוזיקה צ'ארלס לוטון (2006)  היכל התהילה של המוזיקה הקנדית (1997)  חבר במסדר קנדה 
 www.maynardferguson.com
 פרופיל ב-IMDb
 
מיינרד פרגוסון
מיינרד פרגוסון (באנגלית: Maynard Ferguson;‏ 4 במאי 1928 – 23 באוגוסט 2006) היה חצוצרן ג'אז שנודע ביכולתו לנגן ברגיסטרים הגבוהים ביותר של החצוצרה תוך שמירה על דיוק. בשנות חמישים והשישים היה חדשן בתחום הנגינה בחצוצרה ומוביל הרכב חשוב, אך בשנים שלאחר מכן דעכה הקריירה שלו והוא מצא את פרנסת בעיקר בחינוך צעירים ובנגינת נעימות פופולריות בווירטואוזיות חלולה וקרקסית, עד ששב לפעילות יצירתית ב-1988. בנוסף, המציא חצוצרה חדשנית קטנה בשם "Firebird" ("ציפור אש"), עם שלושה שסתומים וסליד (מחלק), כמו בטרומבון.
תולדות חייו

וולטר מיינרד פרגוסון נולד סמוך למונטריאול בקוויבק, קנדה. הוא היה ילד פלא וניגן בגיל ארבע בפסנתר וכינור, בגיל עשר עבר לנגן בקורנית ובגיל 13 ניגן כסולן עם תזמורת איגוד השידור הקנדי (CBC). הוא זכה למלגת לימודים ולמד בקונסרבטוריון המוזיקה של קוויבק בין השנים 1943 עד 1948, בשנה זו עבר לארצות הברית בתקווה לנגן בתזמורתו של סטן קנטון.
ב-1950 החל פרגוסון לנגן עם קנטון ב"Kenton's Innovations Orchestra" בת 40 הנגנים ולאחר מכן בגרסתה בת 19 הנגנים. נגינת הסולו שלו, בגבהי צליל ובווירטואוזיות שלא נודעו עד אז, הפכה אותו לכוכב. בין 1950 ו-1953 זכה ברציפות במשאל הקוראים של דאון ביט בתואר "החצוצרן הטוב ביותר".
ב-1953 עזב את קנטון ועבר לעבוד בהוליווד וב-1957 הקים את "תזמורת החלומות", ה"Birdland Dreamband" שבסיסה היה במועדון בירדלנד. בתזמורת זו, שפעלה עד 1965 ניגנו בין השאר דון אליס, ג'ו זאווינול, ג'קי ביירד, ג'ון באנץ' ועוד. בין המעבדים לתזמורת זו היה ג'ימי ג'ופרה.
לאחר התפרקות התזמורת, מחוסר עניין ציבורי בסוגה זו, עבר פרגוסון לבריטניה. ב-1969 נסע להודו ולמד בודהיזם. לאחר מכן חזר לבריטניה וניגן בתוכניות טלוויזיה עיבודים לשירים פופולריים בסגנונו הייחודי הגבוה והצלול.
ב-1971 חזר לארצות הברית ועסק בעיקר בחינוך, הוא הפעיל תוכניות ללימוד חצוצרה, בין היתר במכללת ברקלי למוזיקה. ב-1976 הופיע בקטע סולו בטקס הנעילה של אולימפיאדת מונטריאול (1976).
בין 1976 ו-1988 הוציא פרגוסון אלבומים רבים בהם ניגן עיבודים לנעימות פופולריות (ממוזיקה לטינית ועד נעימות נושא של סרטים כמו רוקי ומלחמת הכוכבים).
ב-1988 הקים מחדש ביג בנד בת 19 נגנים בסגנון בי בופ בשם "Big Bop Nouveau Band", שזיכתה אותו שוב בהכרה. בשנת 1992 קיבלה הכרה זו הוכחה כאשר התקבל פרגוסון להיכל התהילה של הג'אז. הוא המשיך להופיע ולהקליט במסגרת זו עד מותו מכשל בכבד.
יחסי אזרבייג'ן–הונגריה

| יחסי אזרבייג'ן–הונגריה |
| --- | --- |
אזרבייג'ן: הונגריה


אזרבייג'ן: הונגריה
שטח (בקילומטר רבוע)
86,600: 93,028
אוכלוסייה
10,357,139: 9,661,336
תמ"ג (במיליוני דולרים)
72,356: 212,389
תמ"ג לנפש (בדולרים)
6,986: 21,983
משטר
רפובליקה

נשיא אזרבייג'ן אילהם אלייב (מימין) נפגש עם ראש ממשלת הונגריה ויקטור אורבאן בעת ביקורו בבאקו, 2016
יחסי אזרבייג'ן–הונגריה הם היחסים הדיפלומטיים בין הרפובליקה של אזרבייג'ן ולבין הונגריה. היחסים כוננו שנה לאחר הכרזת העצמאות של אזרבייג'ן מן ברית המועצות.
רקע

הונגריה הכירה בעצמאותה של הרפובליקה של אזרבייג'ן ב-26 בדצמבר 1991 והיחסים הדיפלומטיים כוננו ב-27 בנובמבר 1992. שגרירות הונגריה באזרבייג'ן הוקמה ב-12 בינואר 2009. שגרירות אזרבייג'ן בהונגריה נפתחה בספטמבר 2004.
ב-11 בנובמבר 2014 הונגריה חתמה על הסכם שותפות אסטרטגי עם אזרבייג'ן. מלבד ההסכם העיקרי, מסמך תעופה המשתף פעולה בהתחלת טיסות ישירות בין בודפשט לבאקו, הסכם מלגות ל-200 סטודנטים אזרים בהונגריה, והסכמים נוספים בנושאי ספורט, נוער ותיירות נחתמו באותו יום.
מיעוט אזרי בהונגריה

בהונגריה חיים כמה מאות אזרים.
ביקורים הדדיים ברמה גבוהה

4-5 בדצמבר 1994 - ביקור של נשיא אזרבייג'ן היידר אלייב בהונגריה.
18–19 בפברואר 2008 - ביקורו הרשמי של נשיא אזרבייג'ן אילהם אלייב בהונגריה.
7–8 ביולי 2008 - ביקורו הרשמי של ראש ממשלת הונגריה פרנץ ג'ורצ'אן באזרבייג'ן.
14 בנובמבר 2008 - ביקור של ראש ממשלת הונגריה ג'ורצ'אן באזרבייג'ן.
26–27 בינואר 2009 - ביקור של נשיא אזרבייג'ן אילהם אלייב בהונגריה.
13–14 בספטמבר 2010 - ביקורו הרשמי של ראש ממשלת הונגריה ויקטור אורבן באזרבייג'ן.
10–12 בנובמבר 2011 - ביקור נשיא הונגריה, פאל שמיט באזרבייג'ן.
29 ביוני-1 ביולי 2012 - ביקורו הרשמי של ראש ממשלת הונגריה ויקטור אורבן באזרבייג'ן.
11–12 בנובמבר 2014 - נשיא אזרבייג'ן אילהם אלייב ביקר בהונגריה.
6 במרץ 2016 - ראש ממשלת הונגריה ויקטור אורבן נפגש עם נשיא אזרבייג'ן אילהם אלייב בבאקו.
חינוך

אזרבייג'ן נחשבת לאחד השווקים המבטיחים ביותר עבור אוניברסיטאות הונגריות המבקשות למשוך סטודנטים זרים, ואוניברסיטאות מובילות בהונגריה מוכנות לספק לסטודנטים אזרים השכלה איכותית במגמות כמו יחסים בינלאומיים, ניהול, ICT, רפואה, חקלאות, הנדסה, ואספקת מים. הזדמנות ללימוד סטודנטים אזרבייג'נים בהונגריה נוצרה על ידי הסכם על תוכנית מלגות לסטודנטים, שנחתם ב-2012 בבודפשט בשולי ישיבת הוועדה הבין-ממשלתית לשיתוף פעולה כלכלי. החל משנת 2015 הונגריה תקבל 200 סטודנטים אזרים במסגרת תוכנית זו והצד ההונגרי ישלם עבור חינוך, יספק מעונות ויעניק לסטודנטים מלגה חודשית בשווי של כ-40,460 פורינט (~125 יורו).
צדקה

אזרבייג'ן תתמוך במכון ההונגרי לילדים עיוורים. אבן היסוד של אגף חדש של מכון לאסלו באתיאני לילדים עיוורים, שיוקם בחלקו מכספים אזרים, הונחה בבודפשט בינואר 2014. הפרויקט יעלה 500 מיליון פורינט (1.67 מיליון יורו), מתוכם 240 מיליון יכוסו על ידי הקרן האזרבייג'נית.
נציגויות דיפלומטיות

לאזרבייג'ן יש שגרירות בבודפשט, בירת הונגריה.
להונגריה יש שגרירות בבאקו, בירת אזרבייג'ן.
ראו גם

רצח גורגן מרגריאן
פרידריך לודוויג גאורג פון ראומר

| --- | --- |

 לידה:  14 במאי 1781 ורליץ, הרפובליקה הפדרלית של גרמניה 
 פטירה:  14 ביוני 1873 (בגיל 92) ברלין, הקיסרות הגרמנית 
 מדינה:  ממלכת פרוסיה 
 מקום קבורה:  ברלין 
 השכלה:  אוניברסיטת גטינגן  אוניברסיטת האלה-ויטנברג  Joachimsthalsches Gymnasium 
 מעסיק:  אוניברסיטת ברלין, אוניברסיטת ורוצלב, אוניברסיטת הומבולדט של ברלין 
 תפקיד:  חבר הסנאט של פרוסיה  חבר האספה הלאומית של פרנקפורט 
 פרסים והוקרה:  אות המסדר מקסימיליאן של בוואריה למדעים ואמנויות (1853)  אות מסדר ההצטיינות במדעים ואמנויות של גרמניה  פור לה מריט 
 
פְרִידְרִיךְ לוּדְווִיג גֶאוֹרְג פוֹן רַאוּמֶר (בגרמנית: Friedrich Ludwig Georg von Raumer; 14 במאי 1781 –  14 ביוני 1873) היה היסטוריון גרמני בן למשפחת האצולה של פון ראומר. הוא היה ההיסטוריון המדעי הראשון שהפך את נושא היסטוריה לפופולרי בגרמנית. הוא נסע רבות ושירת בגופים מחוקקים בגרמניה.
קורות חיים

הוא נולד בוורליץ בדוכסות אנהלט-דסאו. אביו, גאורג פרידריך פון ראומר (נפטר ב-1822), היה קמרדירקטור (Kammerdirektor, כלומר מנהל הלשכה, פקיד ראשי במחלקה הפיננסית) באנהלט ותרם רבות לחקלאות. לאחר לימודים בגימנסיה יואכימשטאל בברלין, ובאוניברסיטאות האלה וגטינגן, החל ראומר לעסוק בעריכת דין. הוא הצטרף לשירות המדינה הפרוסי בשנת 1801 כשופט אזרחי, התקדם בשירות, ומונה לחבר מועצה של הקנצלר קרל אוגוסט פון הרדנברג (אנ') ב-1809.
הוא מונה לפרופסור באוניברסיטת ברסלאו בשנת 1811, שם כיהן עד 1816. בשנת 1819, הוא הפך לפרופסור למדע המדינה והיסטוריה באוניברסיטת ברלין כשהוא אחראי על הקתדרה עד 1847, ומרצה מדי פעם עד 1853. הוא היה במשך זמן מה מזכיר האקדמיה הפרוסית למדעים (אנ'). גם מתפקיד זה הוא התפטר ב-1847.
בזמנים שונים בין 1816 ל-1855, הוא טייל פעמים רבות באירופה ובארצות הברית. ב-1815 ערך מחקרים היסטוריים בוונציה, ובשנתיים שלאחר מכן טייל בגרמניה, שווייץ ואיטליה. הוא נסע לאנגליה ב-1835, לאיטליה ב-1839 ולארצות הברית בשנים 1841–1843. הוא ביקר מחדש בארצות הברית בשנים 1853–1855. ביקורים אלו הביאו לפרסום עבודות שונות.
כשחזר ממסעו ב-1841 דרך ארצות הברית ראומר התרשם עמוקות מהידע הרחב של האזרח האמריקני הממוצע, בו נתקל בנסיעה על ספינת קיטור במיסיסיפי. מכריו למסע ייחסו את העניין והידע שלהם לגישה שלהם לספרים מספריות ציבוריות ולהרצאות ציבוריות בנושאים שונים. ראומר החל אז ביוזמה לפתוח ספריות ציבוריות גם בברלין.
בסוף 1841 הקימו ראומר וחובבים אחרים לראשונה את Verein für wissenschaftliche Vorträge (כלומר, האגודה להרצאות ציבוריות מדעיות). תוך שימוש באולם הקונצרטים של האקדמיה לזמרה של ברלין (אנ') כאולם להרצאות, הצליחה האגודה לאסוף 4,000 טאלר שהיוו את ההון ההתחלתי של הספריות הציבוריות של ברלין שהוקמו ב-1846. עד סוף שנות השבעים של המאה ה-19 גייסה האגודה וסיפקה כספים בהיקף של פי שישה מהסכום הראשוני הזה. אולם האגודה רצתה שהעיר ברלין תתרום את חלקה ותיקח את הספריות תחת חסותה.
ראומר הציג את רעיונותיו על ספריות ציבוריות, המכונות Volksbibliotheken (ספריות של אנשים), בתזכיר ב-1846, מהדהד את דעותיו הדמוקרטיות. כתוצאה מכך, ב-1847 הקים ממשל העיר של ברלין ועדה קבועה להקמה וניהול של ספריות ציבוריות, המורכבת מחברי האגודה הנזכרת לעיל ומאספת נציגי העיר (Stadtverordnetenversammlung; אז הפרלמנט העירוני של ברלין), שבה ראומר היה חבר בקדנציה הפרלמנטרית של 1847/1848. בדצמבר 1848 אישר מלך פרוסיה, פרידריך וילהלם הרביעי, מלך פרוסיה, את הקמת הספריות הציבוריות, אולם החלטתו לא פורסמה עקב ההשלכות של מהפכת מרץ של אותה שנה. החל מ-1 באוגוסט 1850 נפתחו ארבע הספריות הציבוריות הראשונות, ממוספרות I עד IV. הספרייה מספר I נקראה על שם ראומר ב-1955 (Friedrich-von-Raumer-Bibliothek).
ב-1848 הוא נבחר לחבר באספה הלאומית של פרנקפורט, שם שייך את עצמו למרכז ימין, ותמך בהצעה לאימפריה גרמנית תחת שלטון פרוסיה. הוא נשלח לפריז כשגריר על ידי יורש העצר הקיסרי יוהאן, ארכידוכס אוסטריה, והיה אחד מהנציגים שהציעו את הכתר הקיסרי לפרידריך וילהלם הרביעי, מלך פרוסיה. לאחר התמוטטות הפרלמנט הגרמני חזר ראומר לברלין, שם מונה לחבר בבית הלורדים של פרוסיה (אנ').
הוא נפטר בברלין בשנת 1873. קברו השתמר בחלקת קרויצברג של בית הקבורת Friedhof II der Dreifaltigkeits-Kirchengemeinde (בית הקברות השני של קהילת השילוש הקדוש) ב-Bergmannstraße, ברלין.
משפחתו

אחיו, קרל גאורג פון ראומר, היה גאולוג ומחנך. בני דודיהם היו ארנסט לודוויג פון גרלאך (אנ'), שופט, פוליטיקאי ועורך, ולודוויג פרידריך לאופולד פון גרלאך (אנ'), גנרל ואיש אמונו של ביסמרק.
ספריו

ספריו המפורסמים ביותר הן Geschichte der Hohenstaufen und ihrer Zeit (תולדות ההוהנשטאופים ותקופתם – 6 כרכים; 1823–1825) ו-Geschichte Europas seit dem Ende des 15ten Jahrhunderts (היסטוריה של אירופה מסוף המאה ה-15; 1832–1850). יצירתו הראשונה, שפורסמה בעילום שם ב-1806, נקראה Sechs Dialoge über Krieg und Handel (שישה דיאלוגים על מלחמה ומסחר).
ספרים אחרים כוללים את:
Das britische Besteuerungssystem (1810) - מערכת המיסוי הבריטית
Handbuch merkwürdiger Stellen aus den lateinischen Geschichtschreibern des Mittelalters (1813) - מדריך לקטעים מדהימים מההיסטוריונים הלטיניים של ימי הביניים
Herbstreise nach Venedig (1816) - טיול סתיו לוונציה
Über die preußische Städteordnung (1828) - על התקנות העירוניות הפרוסיות
Briefe aus Paris und Frankreich im Jahre 1830 (1831) - מכתבים מפריז וצרפת ב-1830
Briefe aus Paris zur Erläuterung der Geschichte des 16ten und 17ten Jahrhunderts (1831) - מכתבים מפריז המסבירים את ההיסטוריה של המאות ה-16 וה-17
History of the sixteenth and seventeenth centuries, illustrated by original documents (1835)
Ueber die geschichtlich Entwickelung der Begriffe von Recht, Staat und Politik (1832) - על ההתפתחות ההיסטורית של מושגי המשפט, המדינה והפוליטיקה
England in 1835 (1836)
Beiträge zur neuern Geschichte aus dem Britischen Museum und Reichsarchive (1836–39) - תרומות להיסטוריה המודרנית מהמוזיאון הבריטי והארכיון הקיסרי
Italien, Beiträge zur Kenntnis dieses Landes (1840) - איטליה, תרומות להכרת הארץ הזו
England in 1841 (1842)
Die Vereinigten Staaten von Nordamerika (1845) - ארצות הברית של צפון אמריקה
Antiquarische Briefe (1851) - מכתבים על העת העתיקה
Historisch-politische Briefe über die geselligen Verhältnisse der Menschen (1860) - מכתבים היסטוריים-פוליטיים על התנאים החברתיים של אנשים
Lebenserinnerungen und Briefwechsel (1861) - זיכרונות והתכתבויות
Handbuch zur Geschichte der Literatur (1864–66) - מדריך לתולדות הספרות
בשנת 1830 החל ראומר את סדרת ה-Historisches Taschenbuch (ספרון-כיס היסטורי) בהוצאת ברוקהאוס (F. A. Brockhaus), שאותה המשיך וילהלם היינריך ריל לאחר 1871.
הערכה

לפי המהדורה האחת-עשרה של אנציקלופדיה בריטניקה, "סגנונו של ראומר הוא ישיר, צלול ונמרץ, ובימיו הוא היה היסטוריון פופולרי, אך אם נשפט לפי אמות מידה מדעיות למהדרין, הוא אינו מדורג בין האנשים הראשונים בתקופתו". לפי "אנציקלופדיה של ביוגרפיה אמריקאית" (Cyclopædia of American Biography) של אפלטון (Appletons), "הוא נחשב בצדק לאחד ההיסטוריונים הגדולים של המאה ה-19".
מחוות ופרסים

חבר באקדמיה הבווארית למדעים ומדעי הרוח (אנ') (1830)
חבר באקדמיה המלכותית השוודית למדעים
חבר באקדמיה למדעים של טורינו
חבר באקדמיה למדעים של גלאזגו
חבר כבוד של החברה המלכותית
חבר כבוד בוועדת המלומדים של המוזיאון הלאומי הגרמני (אנ') (1857)
חבר מסדר מקסימיליאן הבווארי למדע ואמנות (אנ') (1853)
זוכה פור לה מריט (1863)
ספריית פרידריך פון ראומר בברלין, נקראה על שמו ב-1955
לקריאה נוספת

Rines, George Edwin, ed. (1920). "Raumer, Friedrich Ludwig Georg von". Encyclopedia Americana.
Gilman, D. C.; Peck, H. T.; Colby, F. M., eds. (1905). "Raumer, Friedrich Ludwig Georg von". New International Encyclopedia (1st ed.). New York: Dodd, Mead.
Wilson, J. G.; Fiske, J., eds. (1900). "Raumer, Friedrich Ludwig Georg von". Appletons' Cyclopædia of American Biography. New York: D. Appleton.
הערות שוליים

1 2 3 4 5  Raumer, Friedrich Ludwig Georg von, 1911 Encyclopædia Britannica
| --- | --- |
בקרת זהויות :  NLI: 987007266973605171  PLWABN: 9810629723905606  BIBSYS: 90639607  BNE: XX1410918  BnF: cb12977174z (data)  CANTIC: a11297384  CiNii: DA04456843  GND: 119059622  ISNI: 0000 0001 1028 4033  LCCN: n85312432  NDL: 00473535  NKC: pna2007389079  NLA: 35140370  NLG: 197690  NSK: 000132743  NTA: 070804621  RERO: 02-A014100610  SELIBR: 295898  SNAC: w6wq162w  SUDOC: 087831082  Trove: 839742  VcBA: 495/242882  VIAF: 64809232   WorldCat (עם VIAF): 64809232 
קברם של פרידריך פון ראומר ורעייתו לואיזה
פרידריך לודוויג גאורג פון ראומר
פשפשים

| פשפשים |
| --- | --- |
 פנדור
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פשפשאים
תת־סדרה:: פשפשים
שם מדעי
 Heteroptera ‏לטריי, 1810

פִּשְׁפְּשִׁים (שם מדעי: Heteroptera) היא תת-סדרה בעלת גלגול חסר בסדרת הפשפשאים. תת-סדרה זו מחולקת לשבע אינפרא-סדרות המכילות כ-50 אלף מינים מתוכם ידועים בארץ כ-700.
משמעות השם בלטינית הוא כנף (pteron) שונה (Hetero) מאחר שבניגוד לסדרת החיפושיות שלהן כנף חפייה עשויה ממקשה אחת, לרוב הפשפשים כנפיים העשויות מחלק מוקשה בבסיסם וממברנה בסופם. כנפיי חפייה אילו נקראות hemelytra (בלטינית: חצי כנף חפייה). בזמן מנוחה קצה כנפי החפייה מונחות זו על זו וחושפות מגנית באזור בסיס הכנפיים. פשפשים נפוצים בכל העולם וניתן למוצאם כמעט בכל בית גידול, על צמחייה, במים מתוקים ומלוחים, מתחת לאדמה ואפילו בשלג, הם החרקים היחידים שניתן למצוא באמצע האוקיינוס. מרביתם צמחוניים, חלקם טורפים חרקים אחרים ומקצתם אף ניזונים מיונקים. לחרקים אלו חדק היוצא מתחתית או קדמת הראש ומשמש אותם כצינור יניקת המזון והעברת רוק או ארס. בזמן מנוחה החדק נח מתחת לגוף. לאחרונה התגלה שפשפשים מסוימים מצפים את גופם ורגליהם בשרף דביק, פעולה שמסייעת להם לצוד טרף.
פשפשים ובני אדם

למעט פשפש המיטה, שנדיר יחסית למוצאו בישראל, הפשפשים אינם טפילים בבני האדם אך בזכות סוג יחיד זה שמם ידוע לשמצה. פשפש זה אינו מעביר מחלות אך גורם לגרד בדומה לעקיצת יתוש. לרוב פשפשים אינן נשאי מחלות הפוגעות באדם בניגוד לחרקים אחרים כגון יתושים, פרעושים, זבובים וקרציות, עם זאת בדרום אמריקה מספר פשפשים בתת-המשפחה Triatominae עלולים להעביר את מחלת צ'אגאס. בעברית נוטים להתבלבל בין פשפשים ופרעושים אך מדובר בסדרות שונות לחלוטין ולמען ההבהרה לא קיימת טפילות של פשפשים עבור כלבים וחתולים או עבור כל חיית מחמד אחרת. נזקים עקיפים לבני האדם מאופיינים בדרך כלל בפגיעה בגידולים חקלאיים כאשר כמות הפשפשים מתרבה באופן לא מבוקר ועלולה לפגוע בפריון הגידולים או אף להמיתם. מצד שני הם יכולים לעזור לחקלאים, נהוג לעיתים להשתמש בפשפשים טורפים כמדבירים ביולוגים. פיזורם בשדה חקלאי יכול לחסל מזיקים שונים ללא צורך בחומרי הדברה.
מאפייני זיהוי

לרוב הפשפשים מחושים רזים בעלי 4–5 פרקים. חדק בעל 3–4 פרקים הנח מתחת לגוף כאשר אינו בשימוש. קצה הכנפיים בעלות מרקם ממברני דק נחות אחת על השנייה ופיסת הרגל (tarsus) מורכבת מ2–3 פרקים.
קל יחסית להבדיל בין פשפשים לחרקים אחרים לפי החדק ובמקרה של כנפיים מפותחות, לפי הממברנה בקצה האחורי של הכנף והתפר בין הכנפיים. ברוב החרקים כנפי החפייה מונחות בזמן מנוחה זו ליד זו כך שהתפר ביניהן חוצה את הגב במרכזו ומחלק אותו לשני חלקים שווים. אצל הפשפשים קצה הכנף נח על קצה הכנף השני כך שהתפר ביניהן אינו מגיע עד הקצה האחורי של הגוף אלא מתווה לרוב צורת X, או שאינו נראה כלל במקרים בהם המגנית גדולה במיוחד - כמו במשפחת ה-Scutelleridae או במינים אחדים ממשפחת התריסיתיים.
מורפולוגיה

| 0 | 1 | 2 |
| --- | --- | --- |

מורפולוגיה של תריסית ירוקה נקבה: ממבט גחוני (ventral), מבט צידי (lateral) ומבט גבי (dorsal).
מקרא. A: ראש; B: חזה; C: בטן  1: טפרים; 2: פיסת הרגל; 3: שוק; 4: קולית; 5: טבעת הקולית; 6: ירך; 7: mesosternum‏; 8: עין מורכבת; 9: מחוש; 10: לוחית על-שפתית (clypeus)‏; 11:לוחית שפה עליונה (labrum)‏; 12: buccula‏; 13: antennifer‏; 14: gula‏; 15: לוחית לסת תחתונה (labium), ‏ חדק (rostrum)‏; 16: propleuron‏; 17: mesopleuron‏; 18: פתח בלוטות הריח; 19: שטח איוד; 20: metapleuron‏; 21: לוחיות גחון (sternites)‏; 22: ספירקול (spiracles)‏; 23: connexivum (laterotergite)‏; 24: laterotergite IX (gonapophysis של נקבה)‏; 25: pronotum‏; 26: מגנית; 27: clavus‏; 28: corium‏; 29: embolium‏; 30: ממברנה‏.
משפחות המצויות בישראל

| 0 | 1 | 2 |
| --- | --- | --- |
|  |  חיים על היבשה אינפרא-סדרה Cimicomorpha אנתוקוריים Anthocoridae  פשפשיים Cimicidae  יפואיים Joppeicidae  Microphysidae  רכנפיים Miridae  נביסיים Nabidae  Pachynomidae  Polyctenidae  טורפניתיים Reduviidae  Thaumastocoridae  פשפשיתיים Tingidae  אינפרא-סדרה Enicocephalomorpha Enicocephalidae  אינפרא-סדרה Pentatomomorpha Acanthosomatidae  Alydidae  Aradidae  קבניים Berytidae  גלדניים Coreidae  סרחניים Cydnidae  Dinidoridae  פנדוריים Lygaeidae  תריסיתיים Pentatomidae  Piesmatidae  Plataspididae  אדמוניים Pyrrhocoridae  קוריזיים Rhopalidae  תריסוניים Scutelleridae  Stenocephalidae  Thaumastellidae |  חיים על הגדה בקרבת מים אינפרא-סדרה Dipsocoromorpha Ceratocombidae  Dipsocoridae  אינפרא-סדרה Leptopodomorpha Leptopodidae  Saldidae חיים על פני המים אינפרא-סדרה Gerromorpha רצי מים Gerridae  Hebridae  Hermatobatidae  מודדי מים Hydrometridae  Mesoveliidae  רצי נחלים Veliidae חיים בתוך המים (פשפשי מים אמיתיים) אינפרא-סדרה Nepomorpha רבפשפשיים Belostomatidae  חותרניים Corixidae  שיטיתיים Naucoridae  עקרבניים Nepidae  שטגביים Notonectidae  Ochteridae (חיים על הגדה*)  שטגבוניתיים Pleidae |
* Ochteridae ומשפחה נוספת שאיננה ידועה מהארץ Gelastocoridae חיים בעיקר על האדמה או על גדת מקורות מים מתוקים בדומה ל-Leptopodomorpha ובניגוד לשאר המשפחות באינפרא-סדרה Nepomorpha. מיקומם הטקסונומי, נכון להיום, איננו ברור לחלוטין.